Diari Oficial de la Generalitat Valenciana


Sumari del DOGV 3595, del 01-10-1999 (1999/8293)

ACORD de 17 de setembre de 1999, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de la Diputació Provincial de València.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3595

Data del DOGV
:   01-10-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/8293


Data del document
:   17-09-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * administració local
    * expropiació

ACORD de 17 de setembre de 1999, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de la Diputació Provincial de València. [1999/A8293]
  
El Govern Valencià, en la reunió del dia 17 de setembre de 1999, adoptà l'acord següent:
  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte del pont sobre el barranc de Tramussers, en V V - 1047, Almussafes-Benifaió (Az - 138).
  
Aquesta declaració d'ocupació urgent es justifica per les raons següents:
  
Que és urgent l'execució de les obres del projecte indicat, atés que la carretera V V - 1047, que uneix la N - 340 amb la C - 3320 de Silla a Xàtiva i serveix d'accés a les poblacions d'Almussafes i Benifaió, queda tallada quan s'inunda per les pluges el barranc de Tramusser, que la travessa en gual.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, que presentaren al·legacions, les quals han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció del crèdit.
  
Per tot això, i considerant les facultats conferides Pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per la Diputació Provincial de València per a l'execució del projecte de pont sobre el barranc de Tramussers, en V V - 1047, Almussafes-Benifaió (Az - 138).
  
Relació de béns afectats
  
Finca núm.: 1.
  
Propietari: Francisco Duart Chisvert.
  
T. municipal: Benifaió.
  
Polígon: 6.
  
Parcel·la: 18.
  
Naturalesa: urbana.
  
Superfície: 44 m2.
  
Finca núm.: 2.
  
Propietari: Junta de Compensació.
  
Polígon cadastral núm. 6 de Benifaió.
  
T. municipal: Benifaió.
  
Polígon: 6.
  
Parcel·la: 17.
  
Naturalesa: urbana.
  
Superfície: 97,5 m2.
  
Finca núm.: 3.
  
Propietari: Junta de Compensació.
  
Polígon cadastral núm. 6 de Benifaió.
  
T. municipal: Benifaió.
  
Polígon: 6.
  
Parcel·la: 16.
  
Naturalesa: urbana.
  
Superfície: 15 m2.
  
Finca núm.: 4.
  
Propietari: Junta de Compensació.
  
Polígon cadastral núm. 6 de Benifaió.
  
T. municipal: Benifaió.
  
Polígon: 6.
  
Parcel·la: 15.
  
Naturalesa: urbana.
  
Superfície: 22 m2.
  
Finca núm.: 5.
  
Propietari: Junta de Compensació.
  
Polígon cadastral núm. 6 de Benifaió.
  
T. municipal: Benifaió.
  
Polígon: 6.
  
Parcel·la: 4.
  
Naturalesa: urbana.
  
Superfície: 58 m2.
  
Aquest acord haurà de publicar-se en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, per tal que les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local que expropia, les al·legacions a l'únic efecte d'esmenar possibles errors que s'hagen produït en assenyalar en la relació els béns afectats per l'ocupació urgent.
  
Aquest acord posa fi a la via administrativa en virtut de l'article 109.c de la Llei 30/1992, de 26 de novembre. Les persones interessades podran interposar contra aquest els recursos següents:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà en què es publique l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si de cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En el cas d'haver-se interposat recurs administratiu potestatiu de reposició, no podrà interposar-se recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú; i 46 de la Llei 29/1988, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 17 de setembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO